text:
Karongi: Hari abavuga ko Ubujiji butuma batagana Ubutabera
Bamwe mu baturage bo mu karere ka Karongi bavuga ko Ubujiji bwagiye bubatera kutagana ubutabera aho barenganyijwe, bigatera imiryango yabo gusubira inyuma, kuko hari byinshi bagiye bahomba.
Aba baturage babitangarije Rwandanes24 ubwo yabasangaga mu bukangurambaga bwateguwe na RCN Justice&Démocratie muri aka karere muri iki cyumweru turi kugana ku musozo wacyo.
Nyirahabimana Clarisse, wo mu murenge wa Bwishyura avuga ko Ubujiji yavanye muri Gereza bwatumye atagana ubutabera ngo bumurenganure bikarangira hari imitungo y’Urugo ihatikiriye.
Ati “Nakorewe ihohoterwa ku mutungo ndikorerwa n’abavukana n’uwari umugabo wanjye witabye Imana, bituma dusiragira ndetse nk’Umuryango dusubira inyuma mu iterambere kuko hagendeye imitungo irimo (Butiki, inka,…). Ikindi n’uko ubujiji nari mvanye muri Gereza bwatumye ntagana Ubutabera ngo bundenganure ku gihe, ariko nabashije kwegera ubuyobozi na MAJ bangira inama ikibazo kirakemuka.”
Nyirahabimana akomeza avuga ko ikinamico yateguwe n’Umuryango RCN Justice&Démocratie yamwigishije kumva ko uwakorewe ihohoterwa akwiriye kugana Ubuyobozi bukamufasha.
Semugeshi Alphonse wo mu murenge wa Gitesi ati “Muri Gitesi haracyarangwa ingo zikimbirana, ariko Ubuyobozi iyo bubegereye ibyo bibazo birakemuka. Ikindi mu mukino wateguwe na RCN Justice&Démocratie nabonye ko umuryango ukwiriye kubana mu mahoro, aho amakimbirane agaragaye agakemurwa vuba.”
Semugeshi akomeza avuga ko Ubusinzi n’ubukene biza ku isonga mu bikurura amakimbirane yo mungo, ndetse bakumva ko bose bareshya ku mutungo.
Hitababyaye Jean Pierre, Umukozi wa RCN Justice&Démocratie avuga ko ubu bukangurambaga bufasha Umuturage gusobanukirwa amategeko yanajya kwaka ubutabera akajyayo asobanukiwe Uburenganzira bwe.
Ati “Mu bikorwa dukora byo kwegereza abaturage Ubutabera habamo Ubukangurambaga ku mategeko, habamo igice gifasha abasaba n’abatanga Ubutabera, kugira ngo Umuturage niyegera Umuyobozi agiye gusaba Ubutabera azajyeyo azi uburenganzira bwe agombwa n’amategeko.”
Hitababyaye akomeza avuga ko Abaturage batazi amategeko abarengera usanga Babura Ubutabera, akomeza avuga ko batanga ubutumwa bugendanye n’Uburenganzira bw’abashakanye ku mutungo, Uburenganzira bw’Abana, uburenganzira bw’abafite ubumuga, gukemurira amakimbirane mu muryango na gahunda y’Ubuhuza mu gihe ikibazo cyageze mu Rukiko ariko hatarindiriwe ko ruburanwa.
Ndamyeyezu Fidel, Umuyobozi w’ishami ry’imiyoborere myiza mu karere ka Karongi avuga ko ubu bukangurambaga bwo kumenyesha abaturage amategeko ari ingirakamaro, kuko bibafasha kumenya uburenganzira bwabo.
Ati “Ubukangurambaga bwo kumenyesha abaturage inzira z’Amategeko banyuramo kugira babone Ubutabera bwuzuye n’ingirakamaro, kuko bidufasha kwigisha abaturage bagahora ku isonga, basobanukiwe uburenganzira bwabo n’Inshingano zabo.”
Ndamyeyezu avuga ko mu karere ka Karongi hakunze kurangwa ibibazo mu butabera mu kurangiza no kurangirisha imanza kuko byashyizwe mu ikoranabuhanga bakaba bakirimo guhugura abahesha b’Inkiko b’umwuga n’abatari ab’Umwuga.
Ubu bukangurambaga bwakorewe mu mirenge itandukanye y’Akarere ka Karongi, aho abaturage basobanurirwaga amategeko, bagakinirwa ikinamico iganisha ku ikemurwa ry’amakimbirane yo mu muryango.


c: text/html

text:
Kurinda Imodoka Amazi ya TPE Imodoka ya Tesla
Ibisobanuro birambuye
Ibiranga ibicuruzwa
Ibisobanuro ku bicuruzwa
Igishushanyo gishya cyakozwe kugirango kirinde imbere yikinyabiziga cyawe uburyo, umutekano, no guhumurizwa murugendo rwawe rwa buri munsi. Koresha Ibikoresho Byiza cyane, wibande kuri buri kintu, bituma Tesla Model 3 yawe igaragara neza imbere.
Ikirere cyose cyikirere cya materi ya tesla ya 3 igaragaramo uduce duto duto duto kuruhande kugirango dufate itapi munsi kugirango hongerwe umutekano no kwambara.
Ibihe byose byimodoka yimodoka yimyenda yimitwaro biroroshye kuyishyiraho. Gusa ubishyire muri Model yawe 3. Model 3 ya matel igishushanyo hamwe na shobuja yimbitse hamwe na capit kugirango ufate umwanda, ubushuhe, isuka, imyanda, nibindi, byoroshye gusukura no kubungabunga.
Igorofa yimodoka ya Tesla Model 3 ifata imiterere ya TPE yangiza ibidukikije hamwe nuburemere bukomeye, birinda kwambara. Ibishushanyo bitatu byapimwe byapimwe neza na kabine yimodoka yawe ifite impande zazamuye zitanga ubwirinzi ntarengwa & kurinda imbere yimodoka.
Turasezeranye 100% garanti yo kunyurwa.Niba ufite ibyo utanyuzwe, Nyamuneka tubitumenyeshe kandi tuzasubiza mumasaha 24.
Ibiranga ibicuruzwa
1. Ibidukikije byangiza ibihe byose.
2. Emera ibidukikije byangiza ibidukikije, bitarinda amazi, birwanya umwanda, byoroshye koza, nta mpumuro nziza, kutanyerera no kwambara.
3. Guhitamo bidasanzwe kuri Tesla Model 3, bihuye neza.

robotstxt: allowed

filter: keep


text:
Urwenya rwanditswe n'umusomyi w'Igituba witwa HOMEBOY
Ngo imyisi yishe umucecuru iramurya igeze mu matako hagati iti "yewe yewe n'ubundi ntibambambeshyere , n'iki gisebe nticyari kuzamusiga amahoro"
Par HOMEBOY
Urakoze gusoma iyi nkuru kuri Igituba.org, shyiraho igitekerezo cyawe, twungure inama, tubwire uko ubona iby'igitsina na experiences zawe, tubaze cyangwa utwoherereze inkuru n'amafoto ku igitsina kuri bangambiki@igituba.org cyangwa bangambiki@bangambiki.com. Ohereza umwirondoro tugushakire inshuti ku Igihozo H.Bangambiki


text:
Umukobwa w’imyaka 25 y’amavuko ukomoka muri Repubulika Iharanira Demokarasi ya Congo wendaga guhabwa ububikira mu kigo cy’ababikira giherereye mu Kagari ka Ruhembe mu Murenge wa Zaza mu Karere ka Ngoma, yabuze nyuma y’uko asize yanditse ibaruwa asezera bagenzi be.
Mu nyandiko yanditswe n’uyu mukobwa witwa Furaha Florence Drava tariki 08 Gicurasi 2022, yatangiye ashimira umuryango w’aba babikira witwa Religieuses de l’Instruction Chretienne, uburyo yabanye na bagenzi be muri iki kigo.
Ati “By’umwihariko uburezi nahigiye ndetse n’ibindi byose nahungukiye, ndashimira buri wese bavandimwe banjye mpereye ku muyobozi mukuru w’Intara ndetse n’abandi babikira bose.”
Yakomeje abiseguraho ko atabashije gukomezanya na bo urugendo rwo kwiha Imana akaba ahisemo kubatoroka ku bushake bwe.
Ati “Bavandimwe banjye mbasabye kutazirirwa munshikisha kuko ntatakaye ahubwo ngiye kubaho ubundi buzima nk’igitekerezo gishya cyanjemo cyatumye Imana itanyemerera gukomeza ahubwo ikanyereka ubundi buzima n’amateka.”
Mushimiyimana Beatha uyobora uyu muryango w’Ababikira, yitabaje Urwego rw’Igihugu rw’Ubugenzacyaha Station ya Zaza, amenyesha ibura ry’uyu mukobwa ukomoka muri DRC witeguraga kuba umubikira, wabuze mu gitondo cyo ku ya 08 Gicurasi ahagana saa mbiri (08:00’).
Uyu muyobozi w’aba babikira, yamenyesheje RIB ko bafite impungenge kuko uyu mukobwa Furaha Florence Drava bari bamwakiriye bamuhawe n’ababyeyi be ndetse ko nta telefone yagiraga.
Urwego rw’Igihugu rw’Ubugenzacyaha rukaba rwahise rutangira gushakisha uyu mukobwa no gukora iperereza ku cyaba cyatumye abura.
Umunyamabanga Nshingwabikorwa w’Umurenge wa Zaza, Mbarushimana Ildephonse, yabwiye RADIOTV10 ko amakuru y’ibura ry’uyu wendaga guhabwa Ububikira bayamenye ariko ko nta birambuye bayafiteho.
Yagize ati “Amakuru twarayamenye ariko inzego zibishinzwe ziri kubikurikirana.”
Uyu muyobozi yavuze ko inzego z’abihayimana zifite uburyo zikora bityo ko amakuru arambuye yatangwa n’ubuyobozi bw’iki kigo cy’abihayimana.
RADIOTV10


text:
Isomo rya 1: Abanyefezi 4,1-7.11-13
Bavandimwe, ubu rero, jyewe uri ku ngoyi nzira Nyagasani, ndabinginga ngo mugenze mu buryo bukwiranye n’ubutore bwanyu: nimubane mu rukundo, murangwe n’ubwiyoroshye, n’ituze, n’ubwiyumanganye, mwihanganirane muri byose, kandi mwihatire kugumana umutima umwe ubahuza mu mahoro. Nk’uko Umubiri ari umwe na Roho akabe umwe, ni na ko mwahamagariwe gusangira ukwizera kumwe. Nyagasani ni umwe, ukwemera ni kumwe, batisimu ni imwe; n’Imana ni imwe, Yo mubyeyi wa bose, usumba bose, agakorera muri bose, kandi agatura muri bose. Buri wese muri twe yahawe ingabire ye bwite, kuko Kristu yayimugeneye. Ni na We wahaye bamwe kuba Intumwa, abandi abaha kuba abahanuzi, abandi abaha kuba abogezabutumwa, abandi abaha kuba abashumba cyangwa se abigisha. Nguko uko yatunganyije abatagatifujwe be, n’abategurira gukomeza umurimo bashinzwe wo kungura umubiri wa Kristu, kugeza igihe twese tuzunga ubumwe mu kwemera no mu kumenya Umwana w’Imana, tukazaba abantu bashyitse, bageze ku rugero ruhamye, ruyingayinga igihagararo cya Kristu.
Zaburi ya 18 (19), 18, 2-3, 4-5ab
Ijuru ryamamaza ikuzo ry’Imana,
n’ikirere kikagaragaza ibyiza yakoze.
Umunsi ubwira undi munsi inkuru yabyo,
ijoro rikabimenyesha irindi joro.
Nanone, nta nkuru, nta n’amagambo,
kuko ijwi ryabyo ritumvikana!
Ariko ku isi hose urusobe rwabyo rurigaragaza,
n’imvugo yabyo ikagera ku mpera z’isi.
Ivanjili ya Mutagatifu Matayo 9,9-13
Yezu arakomeza, yigira imbere, abona umuntu wicaye mu biro by’imisoro, akitwa Matayo. Aramubwira ati « Nkurikira! » Arahaguruka, aramukurikira. Nuko, igihe Yezu yari ku meza iwe, abasoresha benshi n’abanyabyaha baraza, basangira na we n’abigishwa be. Abafarizayi babibonye, babaza abigishwa be bati « Ni iki gituma umwigisha wanyu asangira n’abasoresha n’abanyabyaha? » We rero abyumvise, aravuga ati « Abazima si bo bakeneye umuvuzi, ahubwo ni abarwayi. Nimugende rero, musiganuze icyo iri jambo rivuga ngo ‘Icyo nshaka ni impuhwe, si igitambo.’ Erega sinazanywe no guhamagara intungane, ahubwo abanyabyaha. »


text:
Ruhango: Aborozi barasabwa kutagurisha inyana zivuka ku nka zatewe intanga
Ubuyobozi bw’Akarere ka Ruhango burasaba aborozi kwirinda kugurisha inyana zivuga ku nka zatewe intanga, kuko baba bagurishije inka zifite imbaraga kandi zat=ri kuzatanga icyoror cyiza ku bifuza ubworozi bugezweho.
Bivuzwe mu gihe aborozi bavuga ko bifuza guhabwa intanga zitanga inyana, mu rwego rwo kongera inka zitanga umukamo no korora kijyambere, k’uko babyize mu mahugurwa bamazemo imyaka itanu biga kongera umukamo no kwita ku buzima bw’inka.
Abafashamyumvire mu bworozi bakurikiranye amasomo yo kongera umukamo no kwita ku nka mu karere ka Ruhango, bavuga ko nyuma yo gusobanukirwa n’ibikenerwa n’inka zikamwa bagiye gufasha aborozi kongera umukamo.
Abo bafashamyumvire bavuga ko basobanuriwe, ibyo inka zinekera ngo zikamwe neza birimo kuzigaburira ibyo kurya byujuje intungamubiri, kuzishakira imiti no kuzuhira kimwe no kwita ku buzima bwazo kuko hari uburwayi batajyaga basobanukirwa.
Ndagijimana Elie avuga ko yari umworozi uciriritse, kubera ubumenyi bwa giturage bwo kumenya ko inka itungwa n’urubingo, wayihindurira ukayiha imitumba, ariko ngo ibyo byose ntacyo biyimarira.
Agira ati, “Tukimara kubona ubwatsi burimo ibinyamisogwe bitera imbaraga inka ikazamura umukamo, hari aborozi bavuye kuri litiro ebyiri z’amata ariko akaba ageze kuri 20, n’abandi barazamuye ariko niwe uri hejuru, twamaze gukora amastinda yo guhurizamo ubuenyi n’abaturage bakazamura umukamo”.
Cyakora yifuza ko kugira ngo haboneke umukamo uhagije, bakeneye guhabwa intanga z’inka z’inyana kuko iyo havutse ibimasa gusa, umusaruro w’amata ugabanuka.
Agira ati, “Turifuza ko badushakira inka intanga z’inka zitanga inyana kugira ngo twingere umukamo, izo nyana twazorora zikaduha icyoror cyiza kandi tukabona amata kuko ni zo zibyara”.
Uhagarariye umushinga (RDDP) wita ku bworozi mu karere ka Ruhango, Mukakimenyi Giselle avuga ko bamaze guhugura abantu basaga 40, bakaba bakiri bake ugereranyije n’utugari 59 tugize akarere ka Ruhango, ariko hakaba hazakomeza kubongera kugira ngo bagere nibura kuri buri mudugudu haboneka umufashamyumvire umwe.
Avuga ko abahuguwe bagiye kuba hafi y’aborozi cyane binyuze mu matsinda agizwe n’abantu hagati ya 25-30, batuye mu mudugudu kugira ngo basangire ubumenyi mu kwita ku buzima bw’inka harimo no kurwanya uburwayi.
Agira ati, “Byagaragaye y’uko ibitera umukamo muke inka zitarya neza, abenshi baziko inka zirya urubingo gusa, twabigishije amoko y’ibinyamisogwe bongera kuri rwa rubingo harimo nka mukuna, desimidiyumu, raburabu, kariyandara na Lesena kandi izo mbuto twazihaye abo bahuguwe bazazisangirira muri ayo matsinda”.
Ku kijyanye n’abasaba ko bahabwa intanga z’inka zitanga inyana, umuyobozi w’akarere ka Ruhango wungirije ushinzwe iterambere ry’ubukungu Rusiribana JMV, avuga ko aborozi bagirwa inama yo kutagurisha inyana kuko byagaragaye ku isoko ry’inka mu Ruhango hagurishirizwa inyana nyinshi.
Agira ati, “Inka z’inyana zikomoka ku nka zatewe intanga burya ziba ari icyororo cyiza kuko zikomoka ku nka zikuze, iyo rero bagurishije inyana baba bagurishije inka nyinshi zifite imbaraga zavutse ku ntanga zizewe, kandi zizabyara zigatanga umukamo turabasaba korora inyana bakajya bagurisha za nyina”.
Rusiribana yongeraho ko bazahuza aborozi n’abaveterineri bakagezwaho izo ntanga kuko abesnhi bangaga kuzigura bavuga ko zihenda, ariko guteza intanga bikaba byaraganutse ku ntanga zitanga inyana zikaba zigura ibihumbi bitanu 5.000frw.
Hagenimana Jerome wo mu murenge wa Kinihira wize ubufashamyumvire mu nka zitanga umukamo, avuga ko yari asanzwe azi ko inka zirira ku gasozi, nyamara ngo inka zibaho mu rwuri, mu kiraro no mu murima usanzwe.
Avuga ko kororera mu biraro ari byo byiza kuko inka yaririrye mu kiraro yongera umukamo, kuko ihabwa ubwatsi butandukanye, mu gihe inka yarishije ku mu gisambu iba hari ibyo yabuze, kandi hakaba n’ubwatsi butakijyanye n’igihe cyangwa buwatera inka uburwayi.
Agira ati, “Hari indwara zajyaga zifata inka nk’ikibagarira, twize ko kurinda inka ikibagarira bisaba gufuhera kabiri mu cyumweru, bikayifasha kutarwara ikibagarira kuko giterwa n’uburondwe, mu gihe abantu bari bazi ko iterwa n’amata menshi n’izuba”.
Avuga kandi ko ishuri ry’aborozi mu kiraro, bize ko abantu barwazaga ifumbi batazi ikiyitera nyamara burya ngo ikomoka ku mwanda, bikaga bisaba gusa kugira isuku y’inka mu kiraro, ubu bakaba nta mbogamizi bagifite.
MENYA UMWANDITSI
Umunyamakuru wa Kigali Today/KT Radio
@ murieph


text:
Kuri uyu wa gatanu, tariki ya 29 Mutarama 2016 ku kicaro cy’Urwego rw’Igihugu rushinzwe Imfungwa n’Abagororwa hatanzwe ikiganiro ku munsi ngarukamwaka w’Intwari wizihizwa kuya 01 Gashyantare. Ikiganiro kikaba cyatanzwe n’Umunyabanga Mukuru mu Rwego rw’Igihugu Rushinzwe Intwari z’Igihugu, Imidari n’Impeta by’ishimwe Bwana Nkusi Déo.
Komiseri Mukuru w’Urwego rw’Igihugu Rushinzwe Imfungwa n’AbagororwaCGP Paul RWARAKABIJE yatangiye aha ikaze umushyitsi mukuru ndetse anibutsa abitabiriye ikiganiro ko iki kiganiro ari ingirakamaro, anashima ko gitangiwe igihe mu gihe turi kwitegura kwizihiza umunsi mukuru w’intwari wizihizwa tariki ya 01 Gashyantare ngarukamwaka.
Umunyabanga Mukuru mu Rwego rw’Igihugu rushinzwe Intwari z’Igihugu, Imidari n’Impeta by’ishimwe yatangiye ikiganiro yibutsa ko intego y’uyu mwaka ari: “Duharanire Ubutwari duharanira ejo hazaza” aboneraho asaba ko dukwiye guharanira ubutwari twubaka igihugu (ibikorwa remezo) ariko hubakwa n’ubuntu hashingiwe ku ndangagaciro ndetse na kirazira.
Yakomeje yibutsa bimwe mu biranga intwari harimo; Kugira umutima ukomeye kandi ukeye, gukunda igihugu, kwitanga, kugira ubushishozi, kugira ubwamamare mu butwari, kuba intangarugero, kuba umunyakuri, kugira ubupfura ndetse no kugira ubumuntu.
Nyuma yo kwibutsa bimwe mu biranga intwari yanavuze kubishingirwaho hatoranywa intwari harimo; ubwitange buhebuje intwari yagize, akamaro intwari yagize, ndetse n’urugero intwari yatanze.umunyabanga mukuru mu rwego rw’Igihugu rushinzwe intwari z’igihugu, imidari n’impeta by’ishimwe yashoje ageza ku bitabiriye ibiganiro ibyiciro by’intwari tuzirikana; aribyo: Imanzi , Imena, ndetse n’ Ingenzi anasaba ko natwe twazaharinira kuba intwari.


text:
Isomo rya 1: 2 Samweli 12,1-7a.10-17
Uhoraho yohereza Natani kwa Dawudi, aramusanga maze aramubwira ati «Habayeho abantu babiri mu mugi, umwe ari umukungu, undi ari umukene. Umukungu akagira intama n’ibimasa bitabarika. Umukene nta kantu na mba yari afite, uretse agatama yari yaraguze konyine. Yarakagaburiraga, maze gakurira iwe kumwe n’abana be. Kakarya ku byo yaryagaho, kakanywera ku nkongoro ye, kandi kakaryama mu gituza cye. Kari kamubereye rwose nk’umukobwa we. Umukungu rero aza kugendererwa n’umushyitsi, ntiyatekereza gufata mu ntama ze no mu bimasa bye ngo azimanire uwo mugenzi waje iwe; ahubwo afata ka gatama ka wa mukene, nuko azimanira umushyitsi we.»
Dawudi arakarira bikabije uwo muntu, abwira Natani, ati «Ndahiye Uhoraho Nyir’ubuzima! Umuntu wakoze ibyo akwiye urupfu. Kandi ako gatama akazakishyura incuro enye , kubera ko yatinyutse gukora ibintu nk’ibyo, kandi akaba atagize impuhwe.»
Nuko Natani abwira Dawudi, ati «Uwo muntu ni wowe! None Uhoraho, Imana ya Israheli avuze atya ‘Ubu rero, inkota ntizava mu nzu yawe, kubera ko wansuzuguye kandi ugacyura muka Uriya w’Umuhiti, ukamugira umugore wawe. None rero, dore uko Uhoraho avuze: Nzaguteza ibyago bivuye mu nzu yawe bwite. Nzafata abagore bawe wirebera n’amaso yawe mbahe undi muntu , azaryamane na bo imbere yawe ku manywa y’ihangu. Wowe wabikoreye mu bwihisho, ariko jye ibyo nzabikorera imbere ya Israheli yose, kandi ku mugaragaro amanywa ava.’»
Dawudi abwira Natani, ati «Ni koko, nacumuye kuri Uhoraho.» Natani abwira Dawudi, ati «Uhoraho yaguhanaguyeho icyaha cyawe, nta bwo uri bupfe. Ariko kubera ko muri ibyo watutse Uhoraho, umuhungu wabyaye, we azapfa.» Nuko Natani asubira iwe.
Uhoraho yibasira umwana muka Uriya yari yabyaranye na Dawudi, maze araremba cyane. Dawudi ni ko kwinginga Imana kubera uwo mwana, asiba kurya, kandi yataha iwe, akarambarara mu mukungugu bukarinda bucya. Abakuru bo mu rugo rwe bamuguma iruhande ngo bamubyutse, ariko aranga kandi ntiyagira icyo asangira na bo.
Zaburi ya 51(50),12-13.14-15.16-17.
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge;
Ahubwo mpa kwishimira ko nakijijwe,
kandi unkomezemo umutima wuje ineza.
Abagome nzabatoza inzira yawe,
n’abanyabyaha bakugarukire.
Mana yanjye, Mana ikiza, nkura mu nzigo ndimo,
maze ururimi rwanjye ruzamamaze ubutungane bwawe.
Nyagasani, bumbura umunwa wanjye,
maze akanwa kanjye gatangaze ibisingizo byawe.
Ivanjili ya Mutagatifu Mariko 4,35-41.
Uwo munsi nyine, umugoroba ukubye, arababwira ati «Twambuke dufate hakurya.» Nuko basiga rubanda aho, bamujyana muri bwa bwato yahozemo, andi mato aramukurikira. Ni bwo haje umuhengeri mwinshi, maze imivumba irenga ubwato, butangira gusendera. Yezu we yari ku irango asinziriye ku musego. Bamukangura bamubwira bati «Mwigisha, nta cyo bigutwaye ko tugiye gushira?» Nuko arakanguka, akangara umuyaga, abwira inyanja ati «Ceceka! Tuza!» Nuko umuyaga urahosha, maze ituze riba ryose. Hanyuma arababwira ati «Icyabateye ubwo bwoba ni iki? Mbese ntimuragira ukwemera?» Bagira ubwoba bwinshi, barabazanya bati «Uyu yaba ari nde, wumvirwa n’umuyaga n’inyanja?»


text:
ISOMO RYO MU GITABO CY’UMUHANUZI IZAYI 1, 11-17
Uhoraho aravuze ati “Ibitambo byanyu bitagira ingano bimbwiye iki? Ibitambo bitwikwa bya za rugeyo n’urugimbu rw’inyana maze kubihaga; amaraso y’ibimasa, ay’intama n’ay’amasekurume sinkibishaka! Iyo muje kunshengerera, ni nde uba yababwiye kuza kumvogerera Ingoro? Nimusigeho kuzana amaturo y’imburamumaro, umwotsi wayo narawuzinutswe. Imboneko z’ukwezi, amasabato n’andi makoraniro, iminsi mikuru ivanze n’ubugome, singishobora kubyihanganira! Imboneko z’ukwezi n’ibirori byanyu ndabyanze, kuko bindemerera nkaba ntagishoboye kubyihanganira. Iyo muntegeye ibiganza mbima amaso; mwakungikanya amasengesho sinyatege amatwi, kuko ibiganza byanyu byuzuye amaraso. Nimwiyuhagire, mwisukure, nimumvane imbere ibikorwa bibi byanyu, kandi muherukire aho kugira nabi! Nimwige gukora ikiri icyiza, muharanire ubutabera, murenganure urengana, murwane ku mpfubyi, mutabare umupfakazi.”


text:
Imibereho Y'Abaturage
Umuntu Ufite Ubumuga Yaremwe N’Imana Nk’Uko Nawe Yakuremye
Umuhanzi Enock Hagumubuzima aherutse gusohora indirimbo irimo ubutumwa bw’uko abafite ubumuga nabo ari abantu nk’abandi, ko bagomba kwitabwaho ntibateshwe agaciro.
Yabwiye Taarifa ko kugira ngo amenye neza ibibazo by’abafite ubumuga byamusabye kubasanga aho baba, haba mu cyaro ni ukuvuga mu murenge wa Maraba mu Karere ka Huye no mu kigo cy’abafite ubumuga kitwa Inshuti z’Abakene kiri mu Karere ka Kicukiro.
Avuga ko ubwo yasuraga abaturage bo muri Maraba yasanze ababyeyi b’abana bafite ubumuga bahura n’ikibazo cyo gutinya ko abaturanyi bamenya ko babyaye abana bafite ubumuga.
Ati: “Ikibazo ni uko ababyeyi batiyumvamo abana babo babyaye bafite ubumuga kubera ko baba banga ko abaturanyi babimenya bakabaseka, ibiganiro twagiranye byatweretse ko usibye guhabwa akato kwabo babyeyi, binatuma abana bahezwa mu ngo.”
Enock Hagumubuzima yavuze nyuma y’igihe runaka basubiyeyo bagiye kuremera ababyeyi babaha ihene 34 zigenewe imiryango 34.
Avuga ko ziriya hene zagiriye akamaro abagize iriya miryango babona ifumbire kandi bituma abantu babona ko bariya bana bafite agaciro.
Yasanze koroza iriya miryango bidahagije ahitamo no gutanga ubutumwa bw’uko abafite ubumuga bafite agaciro abinyujije mu ndirimbo.
Iyo ndirimbo yise ‘ Ijwi ry’abafite ubumuga.’
Muri iriya ndirimbo yashyizemo amashusho y’abafite ubumuga butandukanye burimo abafite ubwo kutabona, abafite ubw’ingingo, ubukomatanyije no kutumva no kutavuga.
Ikindi ni uko iriya ndirimbo ifite ibisobanuro hasi by’Icyongereza ndetse n’umuntu usemurira abafite ubumuga bwo kutumva.
Enock Hagumubuzima atuye mu Kagari ka Gihara, Umurenge wa Runda mu Karere ka Kamonyi.
Indirimbo ya Enock Hagumubuzima:


text:
- Hari aberekana amarangamuntu ntibemere ko ari bo
Bamwe mu baturage bavuga ko amafoto ari ku marangamuntu yabo ahabanye n’uko bagaragara ubu ku buryo hari aho bayerekana ntibemere ko ari bo, bagasaba ko ifoto zo ku marangamuntu zajya zihindurwa buri myaka 10.
Umuturage witwa Safari wo mu Mujyi wa Kigali, avuga ko yafashe irangamuntu afite imyaka 16 ubu akaba afite 35, yabwiye RADIOTV10 ko uko yasaga agifata irangamuntu atari ko asa ubu.
Avuga ko hari aho ajya bakamusaba kwerekana irangamuntu ariko ntibemere ko ari we.
Ati “Nifotoje nta bwanwa mfite ariko ubu bwaraje.”
Uyu muturage avuga ko byari bikwiye ko ifoto iri ku irangamuntu ihindurwa ikajyanishwa n’uko umuntu aba agaragara mu gihe aba agezemo.
Aba baturage bavuga ko bishobotse amafoto ari ku marangamuntu yajya ahindurwa nibura mu myaka iri hagati y’itanu n’icumi.
Si buri wese wemererwa guhindurirwa ifoto
Umukozi ushinzwe guhuza inzego n’ikigo n’Itangazamakuru mu Kigo cy’Igihugu cy’Umushinga w’Irangamuntu (NIDA), Bagwaneza Annet avuga ko umuntu wifuza guhindura ifoto iri ku irangamuntu abyemererwa n’amategeko ariko agatanga impamvu zumvikana.
Akomeza agaragaza izo mpamvu, ati “Kuba isura y’umuntu yarahindutse mu buryo bugaragara tuvuge yari afite nk’imirari akajya kuyikosoza cyangwa se ibibare na byo akabikosoza cyangwa se umuntu yagize ibyago agira impanuka agira inkovu mu maso arahinduka.”
Uwifuza guhinduza ifoto ku irangamuntu, abisaba NIDA akayandikira ubundi akajyana iyo rangamuntu na we ubwe akajyayo kugira ngo basuzume ubwo busabe bwe.
RADIOTV10


text:
Iyi myambaro igizwe n’ubwoko 17 yiswe ‘Ingegeni i Rwanda’ bijyanye n’ibyiciro inyambo yanyuragamo ngo yitwe inyambo birimo n’icya nyuma cyitwaga ingegeni.
Ubwoko bw’iyi myambaro bwose bwakozwe mu bitambaro bitangiza ikirere, bishyirwaho imitako itandukanye yakoreshejwe intoki.
Mu kiganiro na IGIHE, Niyonsenga Emmanuel washinze Kezem yavuze ko iyi myambaro yaturutse ku gitabo yasomye kigaruka ku mateka y’u Rwanda harimo n’amateka y’inyambo.
Ati “Hari igitabo nasomye cyavugaga ku mateka y’inyambo uko zageze mu Rwanda bari gusobanura n’icyo zari zivuze mu muco w’Abanyarwanda, mpita nshaka gukora imyambaro kuri iyo nkuru.”
Muri iyi myambaro hariho ibishushano by’amahembe y’inka ndetse binagaruka ku myambaro itandukanye ikorwa n’iyi nzu.
Yavuze ko ari ikirango yahisemo mu gushyigikira amateka y’u Rwanda.
Ati “Njya gutangira Kezem nashingiye cyane ku buzima bwanjye nabayemo, nashakaga ikintu gishobora kubuhuza n’umuco w’Abanyarwanda. Ni uko amahembe yaje ni ikirango cyacu kandi kizakomeza kugaruka mu myambaro yose dukora.”
Niyonsenga yavuze ko iyi myambaro igamije gushishikariza Abanyarwanda kumenya umuco n’amateka by’igihugu cyabo.
Ati “Ubutumwa nshaka gutanga ni ukubasha gusobanukirwa amateka yacu nk’Abanyarwanda tukayamenya kuko usanga abanyamahanga baturusha umuco bakanawubyaza umusaruro kandi ari uwacu. Ndashaka kubabwira kwambara iby’iwacu kandi bifite icyo bisobanuye.”
Kazem yatangijwe mu 2020 na Niyonsenga Emmanuel, umwe mu banyempano batsinze mu cyiciro cya mbere cya Art Rwanda-Ubuhanzi. Kugeza ubu imaze gushyira hanze ubwoko butatu bw’imyambaro.


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Ifumbi y'amabere y'inka n'uburyo bwo kuyirinda
Andi mazina yayo: Mammite mu gifarans, Mastitis mu cyongereza
Indwara y’ifumbi y’amabere ni iki?
-
o
- Indwara y’ifumbi y’amabere ni indwara ifata mu miyoboro y’amabere y’itungo rikamwa o
- Iterwa n’udukoko two mu bwoko bwa bagiteri(Bacteria), twinjirira mu moko y’ibere ririho umwanda cyangwa ririho udusebe, maze twahasanga amata yahasigaye mu gihe cy’ikama, tukiyongera buhoro buhoro, tuva mu ibere rimwe tujya mu rindi, kugera dukwiriye icebe ryose o
- Indwara ibanza kuza mu itungo itagaragaza ibimenyetso (subclinical), ikazagera igihe ibimenyetso bigaragara hanze. o
- Mu Rwanda, iyi ndwara ihangayikishije aborozi benshi, cyane cyane abakora ubworozi bwa kijyambere.
Ifumbi ni indwara mbi kubera izihe mpamvu?
-
o
- Itera igihombo kinini mu bworozi kubera ko inka irwaye idakamwa neza o
- Ibere rirwaye ribabaza inka ku buryo itarisha neza o
- Hariho tumwe mu dukoko dutera ifumbi y’amabere dufata abantu n’amatungo ku buryo abantu bashobora kwandura.
Uko yandura
-
o
- Muri rusange isuku nke niyo itera ifumbi o
- Udukoko twinjira mu miyoboro y’ibere bitewe ahanini n’icebe rifite umwanda o
- Umukamyi nawe ashobora kwanduza amatungo mu gihe yabanje gukama icebe rirwaye cyangwa afite imyanda ku intoki.
Ibimenyetso by’ifumbi y’amabere
-
o
- Icebe n’ibere birabyimba cyane, bigahinda umuriro, wakoraho inka ikagutera umugeri kubera ububabare; o
- Itungo rirwaye ntiribasha kurisha o
- Ahafashwe n’uburwayi hashobora kuzamo ibibyimba o
- Iyo bitinze icebe rishobora kuziba burundu o
- Amata y’inka irwaye ifumbi ahindura ibara, agakunda gucika, akagaragaramo amaraso cyangwa ibibumbe; o
- Icebe rirwaye riba rikomeye nk’ibuye iyo urikanze
ifumbi y’amabere y’inka
Uko ifumbi y’amabere yirindrwa
-
o
- Ifumbi y’amabere ni indwara iboneka kenshi, ariko aborozi bashobora kuyirinda bita ku isuku y’inka, iy’ umukamyi, iy’ikiraro n’iy’ibikoreresho. Babigeraho bita ku isuku y’ibintu byose bikora ku mabere y’itungo, birinda ibintu byose udukoko tuyitera twakwihishamo o
- By’umwihariko, umworozi agomba kwita kuri ibi bikurikira o
- kugira isuku mu kiraro ukuka buri munsi uharinda ivumbi cyangwa icyondo; o
- koza neza ibikoresho byogukama ukabyumutsa neza o
- gukaraba intoki n’ isabune, intoki zikumuka mbere yo gukama o
- koza amabere n’utuzi tw’akazuyazi mbere yo gukama o
- guhanagura icebe ukoresheje agatambaro kumutse o
- inka igaragaza ibimenyetso by’ifumbi ikamwa nyuma y’izindi kugira ngo umukamyi abe atashobora kwanduza izindi o
- ibere ry’inka rigaragaza ibimenyetso by’ifumbi na ryo rikamwa nyuma y’amabere mazima kandi ayo mata ntateranywa n’ay’amabere mazima.
Uko ifumbi y’amabere ivurwa
-
o
- inka irwaye ifumbi ivurwa hakoreshejwe imiti yo mu bwoko bwa antibiotics nka Gentamycin,Amoxycillin, procain-penicillin na dihydrostreptomycin sulfate, streptomycin, Amoxycillin trihydrate na Naomycin sulfate. Ariko ni ngombwa kubanza gusuzumisha muri laburatwari kugira ngo hamenyekane umuti nyawo uhwanye n’udukoko turi muri iyo nka. o
- Mu rwego rwo kwirinda ifumbi umworozi agomba kugira akamenyetso ko gusuzumisha buri gihe inka ze yifashishije laburatwari kugira ngo inka zafashwe zivurwe hakiri kare amabere Atari yaziba.
Byateguwe na Arcade Nshimiyimana (nshimarcade@gmail.com ) hifashishije inyigisho z’ikigo k’igihugu gishinzwe iterambere ry’ubuhinzi